**Refleksijas par “Ceļojums gadalaikos. Ziema.”**

**10.a klase**

\* Koncerts mani ieveda svētku noskaņās. Uzzināju jaunus faktus par Ziemassvētku dziesmām! Un Ņujorkas egles vēsturi.

\* Bija aizraujoši, patika iekļautās dziesmas, izbaudīju pilnībā sniegto koncertu. Brīžiem pat tik ļoti, ka likās - koncerts notiek "dzīvajā".

\* Interesanti pārveidoti atsevišķu dziesmu ritmi un sajūsma par jauno, talantīgo vijolnieku Daniilu Bulajevu!

\* Interesanta, labi izplānota ideja, laba dziesmu izvēle. Prieks, ka iesaistīts ir arī Maestro Raimonds Pauls. Vislabākā dziesma - "Piparkūkas danco".

10.a saka lielu PALDIES "Skolas somai" par dāvāto iespēju!

**10.c klase**

\* Gada nogalē koncertzālē mums tika piedāvāts koncerta ''Ziema''

tiešsaistes koncerts. Šoreiz šķita, ka visiem jau pazīstamie vadītāji R. Dūduma un J. Ķirsis programmā nav iekļāvuši ļoti atpazīstamu dziesmu hītus, bet mazāk zināmus skaņdarbus.

Līdz ar to bija interesanti.

\* Mūsu klase kopā ar klases audzinātāju zālē pat uzdejojām, līdz ar to guvu svētku noskaņu.

\* Mēs bijām kopā un priecīgi. Atslodze no ikdienas rutīnas

\*Koncerts bija saistošs. Tāda kā ekskursija četros gadalaikos. Interesanta montāža, specefekti.

Paldies skolai par sniegto iespēju, klausīties koncerta ierakstu. Pandēmijas apstākļos tik ļoti tas nepieciešams!

**8.a klase**

\* Koncertieraksts, manuprāt, bija interesants un moderns. Uzzināju dažnedažādus faktus par mūzikas un laika vēsturi. Viens no labākajiem koncertiem ko esmu redzējis/dzirdējis savos skolas gados.

\*Idejiski koncerts bija labs, bet manuprāt nedaudz bērnišķīgs priekš mūsu vecuma. Kopumā, viss koncerts bija varbūt nedaudz par ilgu, jo uz beigām palika grūti koncentrēties.

\* Man ļoti patika koncerts, es gribētu vēl šāda veida  koncertus dzirdēt skolā.

**12.b klase**

\*Labi bija tas, ka ja nav iespējami "dzīvie" koncerti, tad tiek domāts par alternatīvām iespējām.

\*Nedzirdētas dziesmu apdares, ļoti kvalitatīvs izpildījums.

\*Patika tas, ka bija gan pazīstamas dziesmas, gan arī nedzirdētas kompozīcijas- tas paplašina redzesloku.

**10.b klase**

\*Koncerts ļoti patika- kvalitatīvi un augstā līmenī izpildīto dziesmu jaunie aranžējumi, tikšanās ar jau zināmajiem mūziķiem un Maestro, kā arī iepazināmies ar Latvijas jauno mūziķu paaudzi. Klātbūtnes sajūtu radīja arī lielais Koncertzāles ekrāns un izdekorētā zāle.

\*Bija prieks atkal tikties ar R.Dūdumu un J.Ķirsi, kurus iepazinām 9.septembra koncertā klātienē.

\*Nākošreiz gribētu atkal šādu koncertu dzirdēt klātienē…